Status på udvalgte sagstyper i Plan, Byg og Miljø 
Sagsfremstilling 
11.    Status på udvalgte sagstyper i Plan, Byg og Miljø  
                                                                                                                        Åbent 
Sagsnr.: 326-2014-90204       J.nr.: 01.00.00            Conny Svendsen.: 326-2015-315467 
  
[adresse] 
Plan, Byg og Miljø fremlægger til udvalgets orientering kvartalsvis status på udvalgte sagsområder. Det drejer sig 
om: 
  
· Byggesager (inkl. sagsbehandlingstider) 
· Landzonesager (Planloven) 
· Bygge- og beskyttelseslinjer (Naturbeskyttelsesloven) 
· § 3-sager (Naturbeskyttelsesloven) 
· Landbrugsgodkendelser 
· Virksomhedsgodkendelser 
· Kommuneplantillæg og lokalplaner. 
  
Dokumentation for status fremgår af de vedlagte bilag. Det kan bemærkes, at de faktiske sagsbehandlingstider på 
byggesagsområdet næsten på alle sagstyper ligger bedre end de besluttede servicemål for området. De 
gennemsnitlige sagsbehandlingstider skal holdes op i mod de nye politiske vedtagne servicemål, som er afledt af 
Plan, Byg og Miljøs projekt om Smart opgaveløsning. 
  
Det skal især bemærkes, at der ifm. projektet Smart opgaveløsning er gjort en stor indsats for at prioritere enkle og 
ukomplicerede sager, hvor der er opnået en gennemsnitlig sagsbehandlingstid på 3,8 uger mod det politiske 
opsatte servicemål på 10 uger. Det viser, at initiativer igangsat af projektet har båret frugt. 
  
I forlængelse af de nye vedtagne servicemål er der en lille overskridelse på 0,9 på den gennemsnitlige 
sagsbehandlingstid på visse typer af komplicerede sager. Her er allerede igangsat initiativer for nedbringelse af 
denne behandlingstiden bl.a. ved nedsættelse af et tværfagligt arbejdsfællesskab. 
  
Ved beregning af sagsbehandlingstiden er de tider, som ligger uden for normalfordelingen ved at have en særlig 
lang eller kort sagsbehandlingstid ikke medregnet, idet disse statistisk set kan give et skævt billede af virkeligheden.
Ved opgørelse af sagsbehandlingstider for 3. kvartal 2015 er 5 tider ikke medregnet, idet disse var ekstrem høje. 
Yderligere bemærkninger til kvartalets opgørelse fremgår under bilag 1. 
  
Bilag 1 - Status på udvalgte sagstyper i Plan, Byg og Miljø, 3. kvartal 2015 
Bilaget omfatter ovenstående sagstyper og indeholder en oversigt for byggesagsområdet med hhv. resultat for 
sagsbehandlingstider på byggesager og antal indkomne sager/afgørelser, samt en oversigt over antal indkomne og 
afsluttede sager for ovennævnte øvrige sagsområder inden for kvartalet. "Afsluttede sager" indbefatter både sager, 
hvor der er truffet en afgørelse og sager, som er sagsbehandlet og afsluttet uden en afgørelse efter pågældende 
lovgivning. Det kan eksempelvis være i tilfælde, hvor anden lovgivning er til hinder for det ansøgte. 
  
Bilag 2 - Status kommuneplantillæg og lokalplaner, oktober 2015 
Bilaget indeholder en vejledende oversigt med den aktuelle status på kommuneplantillæg og lokalplaner med 
angivelse af forslag til prioritering af planforslagene. Verserende planer er angivet med fremhævet tekst. 
  
BEHANDLING 
Teknik- og Miljøudvalget. 
  
INDSTILLING 
Chefen for Plan, Byg og Miljø indstiller, at vedlagte status tages til efterretning. 
  
ØKONOMISKE KONSEKVENSER 
Ingen økonomiske konsekvenser for Kalundborg Kommune. 
  
Bilag 
  
  
  
  
  
Teknik- og Miljøudvalgets møde den 5. november 2015: 
Udvalget vedtog at tage orienteringen til efterretning. 
Bilag 1 - Status på udvalgte sagstyper i Plan, Byg og Miljø, 3. 
kvartal 2015 
326-2015-309188 
Bilag 2 - Status kommuneplantillæg og lokalplaner, oktober 2015 
326-2015-315505 
